প্রেসিডেন্সি বিশ্ববিদ্যালয়ে আবাসিক ছাত্রীদের হেনস্থার অভিযোগ, দেখুন কী অবস্থা

কলকাতা: প্রেসিডেন্সি বিশ্ববিদ্যালয়ের আবাসিক ছাত্রীদের উত্যক্ত করার অভিযোগ এক ব্যক্তির বিরুদ্ধে। গত ১১ নভেম্বর রাতে ছাত্রীদের হস্টেলের বাইরে এক ব্যক্তি বাইকে করে এসে অশালীন ইঙ্গিত ও মহিলাদের উত্যক্ত করে বলে অভিযোগ। আতঙ্কিত হয়ে আবাসিকরা হস্টেলের সুপারকে গোটা ঘটনাটি জানায়।

অভিযোগ, সুপারকে জানিয়েও কোনও লাভ হয়নি। এরপর ডিন অফ স্টুডেন্টসের দ্বারস্থ হন আতঙ্কিত আবাসিক ছাত্রীরা। ডিন অফ স্টুডেন্টস বিষয়টি খতিয়ে দেখার আশ্বাস দেন। পাশাপাশি পুলিশকেও অভিযোগ জানান আবাসিক ছাত্রীরা। নিরাপত্তার দাবি জানাচ্ছেন আবাসিকরা।

আরও পড়ুন: রবিবার ফের বন্ধ বিদ্য়াসাগর সেতু, কলকাতা পুলিশের তরফে কী জানানো হল?

ছাত্রীরা অভিযোগ করেছেন যে তারা ক্যাম্পাসের ভেতরে এবং বাইরে বিভিন্ন ধরনের হয়রানির শিকার হয়েছেন, যার মধ্যে রয়েছে উত্যক্ত করা, কুপ্রস্তাব দেওয়া এবং শারীরিকভাবে হেনস্থা করার হুমকিও। এই ঘটনা প্রেসিডেন্সি বিশ্ববিদ্যালয়ের মতো একটি শিক্ষাপ্রতিষ্ঠানের জন্য উদ্বেগজনক বলেই মনে করা হচ্ছে। পাশাপাশি, এই ঘটনার পর ছাত্রছাত্রীদের নিরাপত্তা ও সুরক্ষা নিয়ে কার্যত প্রশ্ন উঠতে শুরু করেছে।